als_Latn dik_Latn ron_Latn
Shpërthen Marin Mema: Po zhdukni shqiptarët me duart tuaja
Pa kaluar një jave nga emisioni “Shqipëria Tjetër” në TopChannel ku tema ishte “Ja sesi Qeveria maqedonase po vret mëse 300 mijë shqiptarë” e që i dedikohej ndotjes enorme të ajrit në Tetovë dhe fushën e Pollogut, Marin Mema ashpërson gjuhën me deputetët shqiptarë dhe udhëheqësit e partive politike shqiptare
Në një postim në faqen e emisionit “Shqipëria Tjetër” në facebook, autori i këtij emisioni, gazetari Marin Mema shkruan:
“Lereni Pollogun, Tetoven te marre fryme, te marre Oksigjen… A nuk ju vjen turp qe vetequheni deputete e drejtues te partive shqiptare ne Maqedoni e nuk mbroni shqiptaret ?! Po vdesin gjysher, baballare, nena, po vdesin femije nga ndotja ekstreme ne kete zone a e kuptoni ??? A i shikoni doçkat e tyre sesi kerkojne drejtesi ? A i shikoni si perkunden e dridhen per pak ajer ata femije te njome ??? Veç ajer dreqi e mori kerkojne asgje me shume , mundesi per te jetuar!! Lini interesat personale e perkushtojuni njerezve , jepuni force e drite te jetojne ne tokat e tyre ….
Ju po I vrisni , po I mbysni , po u merrni edhe ate qe u ka dhene zoti , Oksigjenin !!! Si mund te lejoni ju qe Pollogu (Tetova) te jete zona me e ndotur ne Evrope ?? Si mund te lejoni qe te rinjte te vdesin nga semundjet kardiovaskulare, qe tumoret te rriten ne masen 80 %, qe nenat te kene aborte spontane ne mase me mbi 100 foshnje te vdekura ne 1 vit, qe meshkujt te vuajne sterilitetin e shume te tjere te kene probleme respiratore . Po zhdukni Shqiptaret me duart tuaja, me cinizmin e heshtjen tuaj ….
Cfare politike jeni ju ???? Mbroni shqiptaret apo xhepat tuaj ???? Ju s’jeni e s’mund te jeni politikane , ju jeni xhepa thelle e asgje tjeter !!! Politikanet e vertete kerkojne drejtesi per qytetaret e tyre e nuk heshtin perballe shuarjes e masakres…. TURP !!!!”
Përndryshe, gjatë datës 6 dhe 7 Shkurt, Marin Mema qëndroi në Tetovë për t’u informuar më afër dhe për të dhënë alarmin tek opinioni më i gjerë publik shqiptar për helmimin masiv që po ushtrohet në Tetovë. Mema njihet për publikun shqiptar të Maqedonisë përmes emisionit “Shqipëria Tjetër” në TopChannel ku solli për herë të parë temën e shqiptarëve ortodoksë të zonës së Rekës. Megjithëse është shumë i dashur për shumicën e shqiptarëve të Maqedonisë po edhe në përgjithësi, një dashuri dhe respekt të tillë nuk e gëzon tek politikanët të cilët shpeshherë di t’i qortojmë me të drejtë.
Si përkujtim, ju sjellim perseri gjithë lexuesve dokumentarin “Shqipëria Tjetër” ku u trajtua cështja e ajrit të helmuar në Tetovë.
als_Latn als_Latn als_Latn als_Latn als_Latn als_Latn als_Latn als_Latn